Komentet e Presidentit Obama ndezin më tej polemikat për qendrën islamike
Analistët parashikojnë se komentet do të dëmtojnë demokratët në zgjedhjet e nëntorit për Kongres
Presidenti Obama ka filluar një turne intensiv me ndalesa në pika të ndryshme të vendit, duke folur për ekonominë dhe duke bërë fushatë për demokratët në përgatitje për zgjedhjet e nëntorit për Kongres. Ekspertët politikë thonë se këto vizita janë shumë të nevojshme për të zhvendosur vëmendjen e publikut nga komentet e tij të fundit. Të premten, presidenti komentoi mbi planet për të ndërtuar një xhami 2 blloqe larg vendit ku ngriheshin kullat binjake në Nju Jork. Këto komente provokuan një stuhi politike. Një anketë e CNN tregon se afro 70 për qind e amerikanëve janë kundër ngritjes së xhamisë, megjithëse projekti ka marrë miratimin e autoriteteve bashkiake në Nju Jork. Republikanët e akuzojnë zotin Obama se nuk e njeh realitetin e amerikanëve. Senatori më i lartë demokrat Harry Reid, i gjendur përballë një rivali të fortë në zgjedhjet e nëntorit, i kundërshtoi planet: Në qendër të debatit është amendamenti i parë i Kushtetutës amerikane, i cili garanton lirinë e besimit. Por amerikanët janë bërë tepër të ndjeshëm në rastet kur këto të drejta ndërthuren me tragjedinë e 11 shtatorit 2001. John Farina shkroi një libër me përsiatje spirituale, një muaj pas sulmeve. Ai thotë se synimi i Presidentit të premten ishte të theksonte lirinë e besimit. Dje, një grup klerikësh folën mbi këtë çështje: Steven Taylor është pedagog i politikave shtetërore në Universitetin Amerikan në Uashington. Ai parashikon se komentet e Presidentit Obama do të shfrytëzohen kundër demokratëve në reklamat për fushatë: Zoti Taylor thotë se synimi i Presidentit Obama mund të ketë qenë për të përmirësuar marrëdhëniet me myslimanët në vende të tjera, por kjo mund t’i kushtojë atij votat e amerikanëve në vend.